Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2023. gada 9.marta sēdē

Iepirkuma procedūras

**“Industriālo tīkla iekārtu ar 5G atbalstu piegāde”**

Identifikācijas Nr. RS/2023/19

**NOLIKUMS**

**Rīga**

**2023**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Industriālo tīkla iekārtu ar 5G atbalstu piegāde*,* saskaņā ar Pasūtītāja izstrādāto tehnisko specifikāciju.
	2. Galvenais CPV kods – 32420000-3 (Tīkla iekārtas, prece).
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: EUR 210 000  (divi simti desmit tūkstoši euro), neieskaitot PVN.
2. **Iepirkuma identifikācijas numurs:** iepirkuma identifikācijas numurs – RS/2023/19.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”
Reģ. LR Komercreģistrā ar Nr. 40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tālr. +371 67104791, e-pasts: alena.kamisarova@rigassatiksme.lv .

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto preču piegādi, kā arī slēgt iepirkuma līgumu ar tajā minētajiem noteikumiem.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama. Viens komersants, neatkarīgi no tā, vai tas piedalās iepirkuma procedūrā atsevišķi vai piegādātāju apvienības sastāvā, drīkst iesniegt tikai vienu piedāvājumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot Komisijai vai elektroniski parakstītu nosūtot uz e-pasta adresi sekretariats@rigassatiksme.lv.
	3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents piedāvājumā var iekļaut dokumentu oriģinālus vai aprakstus svešvalodā, bet šiem dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Piedāvājumā iekļautajiem dokumentiem jābūt parakstītiem.
	4. Personas, kuras paraksta piedāvājumu, paraksta tiesībām jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam. Gadījumā, ja pretendents ir reģistrēts ārvalstīs, personas, kas paraksta pieteikumu, paraksta tiesībām jābūt nostiprinātām atbilstoši attiecīgās valsts spēkā esošajiem normatīvajiem aktiem. Ja piedāvājumu paraksta pretendenta pilnvarota persona, piedāvājumam pievieno attiecīgu dokumentu par paraksta tiesīgās personas izdotu pilnvaru. Ja pretendents ir piegādātāju apvienība un līgumā nav atrunātas pārstāvniecības tiesības, piedāvājuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018. gada 4. septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz 2023. gada 30. marta plkst. 15.00 elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. Tehniskā specifikācija – tehniskais piedāvājums, kas sagatavots saskaņā ar nolikuma 19.punktu atbilstoši 1.pielikuma prasībām.
		4. Finanšu piedāvājums kas sagatavots saskaņā ar nolikuma 20.punktu atbilstoši 3.pielikuma prasībām.
7. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. Piegādātājam jāveic Industriālo tīkla iekārtu ar 5G atbalstu (turpmāk – Prece) piegādi, kas atbilst prasībām, kas noteiktas iepirkuma procedūras nolikumā.
	2. Preču apraksts ir norādīts Tehniskajā specifikācijā - tehniskajā piedāvājumā (1.pielikums). Nepieciešamības gadījumā, detalizētāku informāciju par tīkla iekārtām, komplektu piegādes nosacījumiem un kārtību var saņemt, sazinoties ar Informācijas sistēmu atbalsta nodaļas vadītāju Ilzi Tenbergu tālr.67104877, e- pasts: ilze.tenberga@rigassatiksme.lv.
	3. Piegādes termiņš – prece jāpiegādā 3 (trīs) mēnešu laikā piegādi veicot pa daļām saskaņā ar Tehniskajā specifikācijā (1.pielikums).
	4. Piegādes vieta – Rīga, Vestienas iela 35.
	5. Garantijas termiņš Precēm ir 36 mēneši no faktiskās piegādes dienas.

1. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta otrās daļas 2. punktā un 4.punktā noteiktie pretendentu izslēgšanas noteikumi.
	2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām**
	1. Pretendentam ne vairāk kā 3 (trīs) iepriekšējos gados ir ne mazāk kā 1 (viena) gada pieredze tīkla iekārtu piegādē.
	2. Pretendents ir nolikuma Tehniskajā specifikācijā norādītās tīkla iekārtas ražotāja oficiālais pārstāvis (partneris) Latvijā.

**V PRETENDENTA ATLASES DOKUMENTI UN FINANŠU PIEDĀVĀJUMS**

1. **Pretendenta atlases dokumenti**
	1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	2. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	3. Kopā ar piedāvājumu pretendentam jāiesniedz šādi “Pretendentu dokumenti”:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
		3. Pretendentam jāiesniedz informācija par pretendenta pieredzi tīkla iekārtu piegādē, atbilstoši nolikuma 17.1. punktam, pēc šādas tabulas:

|  |  |  |  |  |
| --- | --- | --- | --- | --- |
| Nr. | Līguma priekšmets  | Līguma izpildes gads | Pasūtītājs, piegādes adrese | Pasūtītāja atbildīgā persona, amats, telefons |
|  |  |  |  |  |

* + 1. iesniedz apliecinājumu, ka pretendents ir Tehniskajā specifikācijā norādītās tīklu iekārtas ražotāja oficiālais pārstāvis (partneris), atbilstoši nolikuma 17.2.punktam.
	1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms EUR, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
1. **Tehniskais piedāvājums**
	1. Tehniskais piedāvājums jāsagatavo saskaņā ar noteikto formu (1.pielikums).
2. **Finanšu piedāvājums**
	1. Finanšu piedāvājums jāsagatavo saskaņā ar noteikto formu ( 3.pielikums).
	2. Finanšu piedāvājumā norādītajās cenās ietilpst: Preces vērtība, piegāde, transportēšanas izmaksas, nodokļi (izņemot pievienotās vērtības nodokli), nodevas, muitas u.c. ar preces piegādes līguma izpildi saistītās izmaksas.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija
	2. No sākuma Komisija veic piedāvājumu noformējuma pārbaudi, kuras laikā Komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā , tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59. pantu.
	7. Komisija veic pretendenta kvalifikācijas pārbaudi vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Pretendentu piedāvājumi tiek vērtēti pēc pretendentu iesniegtā finanšu piedāvājuma, izvēloties piedāvājumu ar viszemāko cenu iekārtām, iekārtu pārvaldības sistēmai un apmācībām kopā.
3. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Komisija saskaņā ar nolikuma 22.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 3.pielikums.
	2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
	3. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **Pielikumi**
3. pielikums – Tehniskā specifikācija – tehniskais piedāvājums
4. pielikums – Pieteikuma vēstule
5. pielikums – Finanšu piedāvājums
6. pielikums – Iepirkuma līguma projekts

RP SIA “Rīgas satiksme”

Iepirkumu komisijas priekšsēdētājas vietnieks

*/elektroniski parakstīts/* K.Meiberga

2023. gada 9. martā

**1.pielikums**
iepirkuma procedūras nolikumam
“Industriālo tīkla iekārtu ar 5G atbalstu piegāde”

identifikācijas Nr. RS/2023/19

**Tehniskā specifikācija – tehniskais piedāvājums**

1. Iekārtas specifikācija un komplektācija (industriāla tīkla iekārta ar 5G atbalstu)

|  |  |
| --- | --- |
| **Pasūtītāja prasības** | **Pretendenta piedāvājums** |
| **Ražotājs: TELTONIKA NETWORKS, RUTX50 vai analogs produkts** |  |
| **Mobilā tīkla savienojamība** | 5G un 4G |  |
| **APN (Access Point Name)** | Atbalsta savienojuma izveidi ar APN |  |
| **Portu veidi un skaits** | Vismaz:1. 2x SIM vai Micro SIM
2. 4xRJ45 (10/100/1000 Mbps,)
3. 1xUSB
 |  |
| **GNSS standarts** | GPS (iebūvēts) |  |
| **Atbalstītie tīkla protokoli** | Vismaz TCP, UDP, IPv4, IPv6, ICMP, NTP, DNS, HTTP, HTTPS, SMTP, SSL v3, TLS, PPPoE, SSH, DHCP.Azure MQTT (vēlams) |  |
| **IP maršutēšana** | Statiskā, dinamiskā rūtēšana |  |
| **Bezvadu LAN īpašības** | Vismaz 802.11ac 802.11ax (vēlams) |  |
| **Drošība (IPSec)** | IKEv1, IKEv2, atbalsta VPN IPsec tunelēšanu |  |
| **Iekārtas pārvaldība** | WEB interfeiss iekārtu konfigurēšanai, tiešsaistes statusa monitoringam neatkarīgi no operētājsistēmas |  |
| **Antena** | 1 gab. āra kombinētā antena, kas aprīkota ar 5G/GSM/GNSS, montāžai uz transportlīdzekļa jumta, vismaz IP 67, antenas vada garums ne īsāks kā 4m |  |
| **Tīkla iekārtas IP** | Vismaz IP30 |  |
| **Darbības temperatūra** | Vismaz no -30oC līdz + 40oC |  |
| **Darbības relatīvais mitrums** | Vismaz no 15% līdz 85% |  |
| **Barošanas vads** | Ienākošais konektors 3mm, 2x2 kontakti.Izejošais konektors – nav.*Open end* kabelis - 4 x 0.5 mm2Kabeļa garums vismaz 1.5mRoHS sertificēts |  |
| **Elektriskās barošanas spriegums** | 24VDC (darba diapazons 12-36VDC) |  |
| **Iekārtas sertifikācija** | CE, RoHS |  |
| **Iekārtu garantija un monitoringa sistēmas pieejamība** | Ne mazāk kā 36 mēneši |  |
| **Iekārtas ražošana** | Iekārtai jābūt ražotai NATO, ES vai EEZ.*Piegādātājs norāda konkrētu preces nosaukumu, ražotāju, ražotāja izcelsmes valsti, saiti uz tīmekļvietni, kur Pasūtītājs var pārliecināties par Preces atbilstību prasībai* |  |
| **Serviss, atbalsts garantijas laikā** | Garantijas laikā jānodrošina: 1. Bezmaksas iekārtu un monitoringa sistēmas programmatūras atjauninājumu pieejamību līdz jaunākajai versijai;
2. iekārtas remontu vai nomaiņu bojājumu gadījumā 10 dienu laikā;
3. atbalsta servisa pieejamību NBD (Next business day)
 |  |
| **Iekārtas atbilstības prasības** | Ražotāja apliecinājums vai norāde aprīkojuma atbilstības deklarācijā, ka minētā iekārta ir testēta un paredzēta uzstādīšanai un ekspluatācijai sabiedriskajos transportlīdzekļos |  |

1. Preces piegādi veic uz Pasūtītāja norādīto adresi Rīgā, Vestienas ielā 35.
2. Piegādā iepriekš nelietotas preces, kas iepakotas oriģinālā preces ražotāja iepakojumā bez bojājumiem vai sliktā kvalitātē, kas ir komplektētas ražotāja rūpnīcā. Vienlaicīgi ar iekārtas piegādi pretendentam ir jāiesniedz Pasūtītājam visa ar iekārtas lietošanu saistītā dokumentācija elektroniskā formātā angļu vai latviešu valodā.
3. Piegādātajai precei nodrošina kopīgo ražotāja garantiju saskaņā ar piedāvātās preces tehnisko specifikāciju vismaz 3 (trīs) gadu apjomā.
4. Piegādes termiņš: 3 (trīs) mēnešu laikā pēc iepirkuma līguma abpusējas parakstīšanas dienas, piegādi veicot pa daļām:

5.1. 1 (viena) mēneša laikā no līguma parakstīšanas dienas veicot iekārtu piegādi vismaz 10% apjomā no kopējā skaita;

5.1. 2 (divu) mēnešu laikā no līguma parakstīšanas dienas veicot iekārtu piegādi vismaz 50% apjomā no kopējā skaita;

5.3. 3 (trīs) mēnešu laikā no līguma parakstīšanas dienas veicot iekārtu piegādi 100% apjomā.

1. Pirms iekārtu piegādes Piegādātājs nodrošina klātienes vai attālinātās apmācības Microsoft Teams platformā par piegādāto iekārtu konfigurēšanu, uzturēšanu, atjaunināšanu, kā arī par monitoringa sistēmas lietošanu. Mācības klātienē var organizēt RP SIA “Rīgas satiksme” telpās vai kādā citā vietā, iepriekš vienojoties ar Pasūtītāju.
2. Iekārtām jābūt sagatavotām lietošanai ar 5G/GSM/GNSS ārējo antenu. Šim nolūkam paredzēt visus nepieciešamos papildu adapterus.
3. Piegādātājs apņemas garantijas laikā par saviem līdzekļiem novērst visus atklātos bojājumus un darbības traucējumus, veicot Tehniskajā specifikācijā minētā aprīkojuma remontu vai maiņu 10 (desmit) darba dienu laikā, ja Pasūtītājs nav veicis patvaļīgu to remontu vai modernizāciju. Ja piegādātājs garantijas saistības nespēj pildīt noteiktajos termiņos, piegādātājs bojāto vienību vai tā komponenti bez papildu samaksas aizstāj ar līdzvērtīgu vai labāku.

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam
“Industriālo tīkla iekārtu ar 5G atbalstu piegāde”

identifikācijas Nr. RS/2023/19

**PIETEIKUMA FORMA**par piedalīšanos iepirkuma procedūrā
**“**Industriālo tīkla iekārtu ar 5G atbalstu piegāde”
identifikācijas Nr. RS/2023/19

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - \_\_\_\_\_\_\_[[1]](#footnote-1)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**3.pielikums**
iepirkuma procedūras nolikumam
“Industriālo tīkla iekārtu ar 5G atbalstu piegāde”

identifikācijas Nr. RS/2023/19

**FINANŠU PIEDĀVĀJUMS**

Industriāla tīkla iekārta ar 5G atbalstu:

|  |  |  |  |
| --- | --- | --- | --- |
| **Nosaukums** | **Skaits, gab.** | **Cena par vienu vienību EUR bez PVN** | **Cena kopā EUR bez PVN** |
| Iekārta ar 5G atbalstu | 440 |  |  |
| Antena 5G/GSM/GNSS atbalstu | 440 |  |  |

Iekārtu pārvaldības sistēma:

|  |  |
| --- | --- |
| **Pārvaldības sistēmas nosaukums** | **Cena EUR bez PVN par licenci\*** |
|  |  |

\*Izmaksās jāiekļauj pārvaldības sistēmas lietošanu atbilstoši piedāvātajam iekārtu garantijas termiņam, bet kas ir ne mazāks kā 36 mēneši

Pasūtītāja darbinieku apmācības (instruktāža):

|  |  |
| --- | --- |
| **Nosaukums** | **Cena EUR bez PVN** |
| Apmācības |  |

**Cena kopā** par iekārtām, iekārtu pārvaldības sistēmu un apmācībām EUR bez PVN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**3.pielikums**
iepirkuma procedūras nolikumam
“Industriālo tīkla iekārtu ar 5G atbalstu piegāde”

identifikācijas Nr. RS/2023/19

Līguma projekts

**LĪGUMS Nr. LIG-IEP/2023/\_\_\_\_\_\_\_**

Rīgā, *datums skatāms laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, reģistrēta Latvijas Republikas komercreģistrā 2003.gada 20.februārī, vien.reģ.Nr.40003619950, turpmāk – Pasūtītājs, tās valdes priekšsēdētājas Džinetas Innusas personā, kura rīkojas saskaņā ar valdes lēmumu, no vienas puses,

un

**sabiedrība ar ierobežotu atbildību “\_\_\_\_\_\_\_\_\_\_\_\_\_\_\_\_\_\_\_\_\_\_\_”,** vien.reģ.Nr. \_\_\_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk – Izpildītājs, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Industriālo tīkla iekārtu ar 5G atbalstu piegāde”identifikācijas Nr. RS/2023/19) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Izpildītājs ar saviem spēkiem un līdzekļiem Pasūtītāja uzdevumā apņemas piegādāt Industriālo tīkla iekārtu ar 5G atbalstu piegāde (turpmāk – Prece), kā arī veikt Pasūtītāja darbinieku apmācībassaskaņā ar Līguma 1.pielikumā ietverto tehnisko specifikāciju un piedāvājumu un saskaņā ar Līguma 2.pielikumā ietverto finanšu piedāvājumu, kā arī Līgumā norādītiem termiņiem.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei. Izpildītājam ir tiesības piegādāt Preces ātrāk, kā noteikts Līguma 2.2. punktā.
	2. Preces piegādes termiņš ir:
		1. 1 (viena) mēneša laikā no līguma parakstīšanas dienas veicot iekārtu piegādi vismaz 10% apjomā no kopējā skaita;
		2. 2 (divu) mēnešu laikā no līguma parakstīšanas dienas veicot iekārtu piegādi vismaz 50% apjomā no kopējā skaita;
		3. 3 (trīs) mēnešu laikā no līguma parakstīšanas dienas veicot atlikušo iekārtu piegādi.
3. **LĪGUMA SUMMA UN NORĒĶINU KĀRTĪBA**
	1. Līguma kopējā darījuma summa ir **EUR \_\_\_\_\_\_\_\_ ( \_\_\_\_** eiro un \_\_ centu), neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo likumu „Par pievienotās vērtības nodokli”.
	2. Preces cenā ietvertas visas izmaksas, kas saistītas ar Preces vērtību, piegādi, transportu, nodokļiem un nodevām (izņemot PVN), muitas u.c. ar piegādes līguma izpildi saistītās izmaksas.
	3. Samaksa par Preci tiek veikta 30 (trīsdesmit) dienu laikā pēc Preces vai tās daļas piegādes, pieņemšanas Līgumā noteiktajā kārtībā un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu. Samaksa par apmacībām tiek veikta 30 (trīsdesmit) dienu laikā pēc apmācību pabeigšanas un darbu pieņemšanas un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu.
	4. Pavadzīmēs un rēķinos Izpildītājam ir obligāti jānorāda šī Līguma numurs un Pasūtītāja pasūtījuma numurs.
	5. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
4. **PRECES PIEGĀDES UN PIEŅEMŠANAS KĀRTĪBA**
	1. Izpildītājs piegādā Preci Vestienas ielā 35, Rīgā Līguma 2.2.apakšpunktā norādītajos termiņos, konkrētu piegādes laiku saskaņojot ar Pasūtītāja pilnvaroto personu. Pirms iekārtu piegādes Izpildītājs nodrošina klātienes vai attālinātās apmācības Microsoft Teams platformā par piedāvāto iekārtu konfigurēšanu, uzturēšanu, atjaunināšanu, kā arī par monitoringa sistēmas lietošanu. Mācības klātienē var organizēt Pasūtītāja telpās vai kādā citā vietā, iepriekš vienojoties ar Pasūtītāja pilnvaroto personu.
	2. Preces pārbaudi veic Pasūtītāja pilnvarotā persona Pasūtītāja teritorijā, un tikai pēc pārbaudes Prece tiek pieņemta no Izpildītaja. Par veikto pārbaudi tiek sastādīts akts, kuru paraksta abu pušu pilnvarotās personas.
	3. Pēc Preces piegādes Pasūtītāja pilnvarotā persona 1 (vienas) darba dienas laikā pārbauda piegādātās Preces kvalitāti, atbilstību Līguma noteikumiem, Pasūtījumam un Līguma 4.2.punktā minētajam aktam. Gadījumā, ja piegādātā Prece ir Līguma un Latvijas Republikas spēkā esošo normatīvo aktu prasībām atbilstoša, Pasūtītāja pilnvarotā persona paraksta Izpildītāja iesniegto pavadzīmi vai pieņemšanas-nodošanas aktu par Preces piegādi.
	4. Ja Preces piegāde veikta nekvalitatīvi, Prece ir nekvalitatīva vai Līguma 1.pielikumā noteiktajai Preces tehniskajai specifikācijai neatbilstoša, Pasūtītāja pilnvarotā persona neparaksta attiecīgo pavadzīmi vai pieņemšanas-nodošanas aktu par Preces piegādi un 3 (trīs) darba dienu laikā no Preces saņemšanas sagatavo un nosūta pretenziju uz Izpildītāja pilnvarotās personas e-pasta adresi, kurā norāda konstatētos Preces trūkumus vai citas neatbilstības Līguma vai normatīvo aktu noteikumiem.
	5. Līguma 4.4. apakšpunktā noteiktajā gadījumā Izpildītājs par saviem līdzekļiem novērš pretenzijā norādītos trūkumus un atkārtoti nodrošina Preces piegādi Pasūtītājam. Ja atklātie trūkumi nav novēršami, Pasūtītājs ir tiesīgs pieprasīt Preces apmaiņu.
	6. Preces piegāde tiek uzskatīta par veiktu, kad Pušu pilnvarotās personas abpusēji parakstījušas nodošanas – pieņemšanas aktu vai Izpildītāja iesniegto pavadzīmi par Preces piegādi.
	7. Ja Pasūtītājam rodas šaubas par piegādātās Preces izcelsmi, Pasūtītājam ir tiesības tās nosūtīt oriģinālajam Precess ražotājam vai tā autorizētam pārstāvim, lai veiktu to pārbaudi atbilstībai. Ja oriģinālās Preces ražotājs vai tā autorizēts pārstāvis konstatē tā neatbilstību, Izpildītājs apmaina Preci pret atbilstošu, bet, ja tas nav iespējams, par saviem līdzekļiem 5 (piecu) dienu laikā izved Preci no Pasūtītāja teritorijas un atmaksā neatbilstošo Preču samaksu un to nosūtīšanas pārbaudei izdevumus Pasūtītājam.
5. **PRECES KVALITĀTE**
	1. Izpildītājs garantē, ka piegādātā Prece ir jauna un atbilst Tehniskajā specifikācijā noteiktajām prasībām.
	2. Izpildītājs nodrošina izgatavotajai un piegādātajai Precei garantijas laiku 36 (trīsdesmit sešus) mēnešus, skaitot no Pušu abpusēji parakstīta pieņemšanas – nodošanas akta vai Izpildītāja iesniegtās pavadzīmes parakstīšanas. Garantija attiecas uz programnodrošinājumu, funkcionalitāti, ražošanas defektiem, bojājumiem, kas radušies transportējot Preci, kā arī uz to, ka Prece saglabās savas īpašības garantijas laikā.
	3. Līgumā norādītajā garantijas laikā Izpildītājs bez maksas nodrošina Preces bojājumu novēršanu, programnodrošinājuma un funkcionalitātes atjaunošanu vai Preces nomaiņu un piegādi uz Pasūtītāja pilnvarotās personas norādīto adresi, ja nav iespējams novērst bojājumus.
	4. Pasūtītāja pilnvarotā persona par konstatētajiem Preces bojājumiem un/vai trūkumiem paziņo Izpildītājam, nosūtot reklamācijas pieteikumu uz Izpildītāja pilnvarotās personas elektronisko e-pasta adresi un paziņojot pa tālruni. Pieteikumā norāda Līguma numuru, īsu Preces bojājumu aprakstu, atrašanās vietu, pieteicēja vārdu, uzvārdu, ieņemamo amatu un tālruņa numuru. Reklamācijas iesniegšanas laiku fiksē uz Pasūtītāja atbildīgās personas elektroniskās pasta atskaites par piegādāto elektronisko pastu (piegāde uz adresāta serveri) izdrukas un tas var kalpot par pamatu soda sankciju piemērošanai.
	5. Izpildītājs sniedz atbild (reaģē) uz Līguma 5.4.punktā norādītajā kārtībā nosūtīto reklamācijas pieteikumu nekavējoties, bet ne vēlāk kā nākamajā darba dienā un Izpildītājs nodrošina Preces bojājumu novēršanu vai nomaiņu 10 desmit) darba dienu laikā no reklamācijas pieteikuma nosūtīšanas dienas vai citā Pušu pārstāvju savstarpēji saskaņotā termiņā, ja 10 (desmit) darba dienu laikā objektīvu iemeslu dēļ bojājumu novēršanu vai nomaiņu nav iespējams veikt.
6. **PUŠU ATBILDĪBA**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
	4. Par Preces piegādes termiņu nokavēšanu Izpildītājs maksā Pasūtītājam līgumsodu 0,1% apmērā no nepiegādātās Preces vērtības par katru nokavēto dienu.
	5. Ja Izpildītājs Preci vai tās daļu nepiegādā ilgāk par 20 (divdesmit) dienām no Līguma 2.2.punktā noteiktā piegādes termiņa vai atsakās no piegādes, Pasūtītājs ir tiesīgs vienpusēji izbeigt līgumu.
	6. Par Līgumā noteikto Preces bojājumu vai trūkumu novēršanas termiņa nokavējumu Izpildītājs maksā Pasūtītājam līgumsodu 0,1 % apmērā no attiecīgās Preces vērtības par katru nokavēto dienu.
	7. Par piegādātās Preces samaksas termiņu neievērošanu Pasūtītājs maksā Izpildītājam līgumsodu 0,1 % apmērā no nokavēto maksājumu summas par katru nokavēto dienu.
	8. Līguma 6.4., 6.6. un 6.7.punktos noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no Līguma neizpildīto sasitību summas.
	9. Pasūtītājam ir tiesības ieturēt līgumsodu no Izpildītājam izmaksājamās summas.
	10. Pasūtītājam ir tiesības vienpusēji atkāpties no Līguma šādos gadījumos:
		1. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem,
		2. Izpildītājam Līguma izpildes laikā piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas.
	11. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā.
	12. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	13. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
7. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
	3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.
8. **KONFIDENCIALITĀTES NOSACĪJUMI**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (pakalpojumiem, preču pasūtījumiem, piegādi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
9. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:

9.1.1. no Pasūtītāja puses: Informācijas sistēmu atbalsta nodaļas vadītāju Ilzi Tenbergu tālr. 67104877, e-pasts : ilze.tenberga@rigassatiksme.lv.

* + 1. no Izpildītāja puses \_\_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_\_, mob.tālr.: \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_;
		2. Šīm personām ir tiesības attiecīgi, parakstīt rēķinus, pavadzīmes, pieņemšanas -nodošanas aktus, nosūtīt pretenzijas, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
	1. Par Piegādātāja informēšanu par darba vides riskiem, Pasūtītājs nozīmē atbildīgo personu - Darba aizsardzības un arodveselības nodaļas vadītāju Ināru Kačkāni, tālr: 67104714, e-pasts:inara.kackane@rigassatiksme.lv.
	2. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot E-pasta adreses.
	3. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	4. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	5. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	6. Līgums ir saistošs Pušu tiesību un saistību pārņēmējiem.
	7. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
	8. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	9. Līguma nodaļu nosaukumi izmantoti teksta pārskatāmībai un tie nevar tikt izmantoti līguma noteikumu interpretācijai un skaidrošanai.
	10. Pusēm savlaicīgi, bet ne vēlāk kā 3 (trīs) darba dienu laikā, jāinformē otra Puse par jebkurām izmaiņām saimnieciskajā darbībā, t.sk. par juridiskās adreses vai bankas konta nomaiņu, par reģistrēšanu vai izslēgšanu no Valsts ieņēmumu dienesta vai no ārvalstī līdzvērtīgas iestādes, ja Izpildītājs ir reģistrēts ārvalstī, ar pievienotās vērtības nodokli apliekamo personu reģistra, kontaktpersonu maiņu, kā arī par saimnieciskās darbības apturēšanu, maksātnespējas vai bankrota procedūras uzsākšanu.
	11. Līgums ir sagatavots un parakstīts latviešu valodā uz \_ (\_\_\_\_) lapām ar 2 (diviem) pielikumiem. Puses Līgumu paraksta ar drošu elektronisko parakstu, kas satur laika zīmogu. Katrai Pusei ir pieejams abpusēji parakstīts Līgums elektroniskā formātā.
1. **LĪDZĒJU REKVIZĪTI UN PARAKSTI**

|  |  |
| --- | --- |
| **Izpildītājs:** | **Pasūtītājs:** |
| **SIA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_ Tālr./fakss: \_\_\_\_\_\_\_\_\_\_\_\_\_\_\_\_\_\_\_\_Vien. reģ. Nr. \_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/ | **RP SIA „RĪGAS SATIKSME”**juridiskā adrese Kleistu iela 28, Rīga LV-1067biroja adrese Vestienas iela 35, Rīga LV-1035Vien. reģ. Nr. 40003619950AS „Citadele Banka”Kods PARXLV22Konts LV56PARX0006048641565/\_\_\_\_\_\_\_\_\_\_\_\_\_\_\_\_\_\_ Dž. Innusa/ |

 Pielikums Nr.1

2023.gada \_\_. \_\_\_\_\_\_\_\_\_

Līgumam nr.\_\_\_\_\_\_\_\_\_\_\_\_\_\_\_\_\_\_\_\_\_\_

**TehniskĀ specifikācija – tehniskais piedāvājums**

Pielikums Nr.2

2023.gada \_\_. \_\_\_\_\_\_\_\_\_

Līgumam nr.\_\_\_\_\_\_\_\_\_\_\_\_\_\_\_\_\_\_\_\_\_\_

**Finanšu piedāvājums**

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)